خلیق انجم

ڈاکٹر خلیق انجم (پیدائش: 1935ء - وفات :18 اکتوبر، 2016ء) بھارت سے تعلق رکھنے والے اردو زبان کے ممتاز ادیب، پروفیسر، محقق اور ماہر غالبیات تھے۔

 پیدائش 
خلیق انجم 1935ء میں دہلی میں پیدا ہوئے۔ ان کا اصل نام خلیق احمد خان تھا۔
 تعلیم 
انھوں نے علی گڑھ مسلم یونیورسٹی سے گریجویشن اور ایم اے (اردو) دہلی یونیورسٹی سے پاس کیا۔ بعد ازاں دہلی یونیورسٹی سے مشہور شاعر اور صوفی بزرگ مرزا مظہر جان جاناں کی شخصیت و فن پر پی ایچ ڈی کی ڈگری حاصل کی۔رجعت پسند بھارتی اردو عالم، روزنامہ ڈان کراچی،9 دسمبر 2008ء

 انجمن ترقی اردو (ہند) سے وابستگی 
38 سال تک انجمن ترقی اردو (ہند) کی خدمت کرتے رہے ہیں اور اس وقت انجمن ترقی اردو (ہند) کے نائب صدر کی حیثیت سے وابستہ تھے۔

 تصانیف 
خلیق انجم کی تقریباً 80 کتابیں مختلف موضوعات پر شائع ہو چکی ہیں۔ جن میں قابل ذکر آثار الصنادید، انتخاب خطوطِ غالب، متنی تنقید، غالب کا سفر کلکتہ اور ادبی معرکہ اور حسرت موہانی وغیرہ قابل ذکر ہیں۔

 انتقال 
خلیق انجم نے 18 اکتوبر 2016ء کی صبح ساڑھے دس بجے دہلی میں آخری سانس لی اور راہی ملکِ عدم ہوئے۔ https://www.humsub.com.pk/28553/khalique-anjum/

 مزید دیکھیے 
 انجمن ترقی اردو

 حوالہ جات